希腊

希腊，希腊语名Ελλάδα ，南欧国家之一。来勒欧洲东南面、巴尔干半岛个南端，是一个共和制國家。构成国家领土个是半島南部个伯罗奔尼撒半岛搭爱琴海当中个3,000座岛屿。希腊是连接欧洲个重要通道。

 历史 

 古希腊 
希腊人是印欧人个一支，来勒公元前700年左右开始进入文明社会。到公元前500年，希腊人已经来勒地中海周边建立交关殖民地。构成希腊世界。来勒希波战争之后，希腊开始进入黄金时代，文化、军事、商业、贸易高头侪超越东方，成为迭个辰光文明个中心。弗过长期个内斗也让雅典搭斯巴达两大城邦衰落，底比斯崛起后没多久，古希腊城邦就臣服勒马其顿王国个统治下。

到公园前3世纪，亚历山大大帝东征让希腊文化影响扩张到中亚地区。后来个罗马帝国无论从哪一个方面看，侪可以讲是希腊文化个继承人。罗马辰光古希腊地区保持伊拉个文化中心地位，弗过城邦内部个腐化让更新能力减弱。到公元四十世纪个辰光，基督教开始取代古代个希腊异教,拜占庭帝国个建立让希腊历史进入中世纪。

 拜占庭帝国 
拜占庭帝国虽然号称是“罗马人个帝国”，弗过伊拉个文化，语言侪彻底摆脱拉丁影响，成为一个希腊人个帝国。来勒中世纪早期，拜占庭与萨珊波斯开展战争，结果让回教崛起，丢脱中东地区。从9世纪开始，拜占庭持续兴旺，文明进入繁荣阶段。首都君士坦丁堡成为搭长安、巴格达齐名个世界顶大城市。弗过到1071年之后，突厥人进入小亚细亚，帝国被迫向西方求援，引发十字军运动。1204年，帝国首都被攻陷，虽然来勒1261年复国，弗过从此再也恢复弗了老早个辉煌哉。

 奥斯曼殖民 
从15世纪开始，希腊沦为奥斯曼帝国个殖民地，遭受残酷个殖民统治。奥斯曼人对希腊人采取歧视做法，强迫伊拉充当二等公民，稍微有反抗，就遭到屠杀搭沦为奴隶。一直到1821年，希腊爆发独立运动，终于摆脱突厥人个残暴压迫。

 地理 

希腊来勒一个干旱个半岛高头，土地贫瘠，弗适合耕种。希腊个内陆农业以放牧为主，欢喜养羊。希腊顶高个山是奥林匹斯山,有2917米高。

分类:欧洲国家
Category:希腊
Category:地中海国家